תקנות הכניסה לישראל (סדרי דין במצב חירום מיוחד בבית דין לעררים)

{{ח:התחלה}}
{{ח:כותרת|תקנות הכניסה לישראל (סדרי דין במצב חירום מיוחד בבית דין לעררים), התש״ף–2020}}

{{ח:פתיח-התחלה}}
{{ח:תיבה|ק״ת תש״ף, 796|תקנות הכניסה לישראל (סדרי דין במצב חירום מיוחד בבית דין לעררים)|https://olaw.org.il/takanot/takanot-8397.pdf}}; {{ח:תיבה|תשפ״ד, 210|הוראת שעה|https://olaw.org.il/takanot/takanot-10850.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הכניסה לישראל#סעיף 13לד|סעיף 13לד(א)(1)}} {{ח:חיצוני|חוק הכניסה לישראל|לחוק הכניסה לישראל, התשי״ב–1952}} (להלן – החוק), ולאחר התייעצות עם שר הפנים, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בית דין“ – בית דין לעררים שהוקם לפי {{ח:חיצוני|חוק הכניסה לישראל#סעיף 13כג|סעיף 13כג לחוק}};
{{ח:ת|סוג=הגדרה}} ”מצב חירום מיוחד“ – מצב שבו השתבשו סדרי החיים התקינים במדינה או בחלק ממנה מחמת מצב הביטחון, מחמת חשש ממשי לפגיעה חמורה בבריאות הציבור או מחמת פגע טבע;
{{ח:ת|סוג=הגדרה}} ”ראש בית הדין“ – לרבות דיין אחר שראש בית הדין קבעו.

{{ח:סעיף|2|החלת התקנות}}
{{ח:תת|(א)}} {{ח:פנימי|סעיף 3|תקנות 3 עד 5}}, כולן או מקצתן, יחולו על בתי הדין, כולם או מקצתם, אם פרסם שר המשפטים הודעה על כך בשל מצב חירום מיוחד (להלן בתקנות אלה – ההודעה).
{{ח:תת|(ב)}} תחולתן של התקנות כאמור בתקנת משנה (א), תהיה מן המועד שנקבע בהודעה, אף אם קדם לפרסומה, ועד למועד שייקבע.
{{ח:תת|(ג)}} פרסום הודעה כאמור בתקנת משנה (א), ייעשה בסמוך, ככל האפשר, למועד חתימתה, באתר האינטרנט של בית הדין וכן בשידורי רדיו או טלוויזיה הניתנים לציבור או בשני עיתונים יומיים, וכמו כן ייעשה ברשומות; הנוסח שפורסם ברשומות הוא המחייב אף אם קדם לו פרסום בדרך אחרת.

{{ח:סעיף|3|עניינים שבהם יקוימו הליכים|תיקון: תשפ״ד}}
{{ח:תת|(א)}} מצא דיין כי יש לקבוע דיון בתיק לפי {{ח:חיצוני|תקנות הכניסה לישראל (סדרי הדין והמינהל בבית דין לעררים)#סעיף 12|תקנה 12}} {{ח:חיצוני|תקנות הכניסה לישראל (סדרי הדין והמינהל בבית דין לעררים)#סעיף 17|או 17 לתקנות הכניסה לישראל (סדרי הדין והמינהל בבית דין לעררים), התשע״ד–2014}}, יתקיים הדיון בתקופת תוקפה של ההודעה רק אם הוא נמנה עם העניינים המפורטים להלן:
{{ח:תתת|(1)}} עררים דחופים;
{{ח:תתת|(2)}} בקשות דחופות לצווי ביניים או לצווים ארעיים.
{{ח:תת|(ב)}} דחיפות לעניין תקנת משנה (א) תיקבע בידי ראש בית הדין.
{{ח:תת|(ג)}} מועד דיון בעניין שאינו מן העניינים המפורטים בתקנת משנה (א), שנקבע לתקופת תוקפה של ההודעה – בטל; מועד דיון לעניין כאמור ייקבע מחדש לאחר תום תקופת תוקפה של ההודעה.
{{ח:תת|(ד)}} על אף האמור בתקנת משנה (א), רשאי ראש בית הדין, מטעמים שיירשמו, לקבוע כי הליך מסוים הנמנה עם העניינים המפורטים בתקנת משנה (א) לא יידון, או שהליך מסוים שאינו נמנה עמהם – יידון.

{{ח:סעיף|4|הארכת מועדים}}
{{ח:ת}} תקופת תוקפה של ההודעה לא תבוא במניין הימים לעשיית דבר שבסדרי דין או בנוהג, שנקבעו בחיקוק או שקבע בית הדין, למעט בעניינים המפורטים {{ח:פנימי|סעיף 3|בתקנה 3(א)}} או אם נקבע אחרת בהחלטת בית הדין.

{{ח:סעיף|5|אגרה}}
{{ח:ת}} אגרה שיש לשלמה לפני תחילת ההליך לפי {{ח:חיצוני|תקנות הכניסה לישראל (אגרות בבית הדין לעררים)|תקנות הכניסה לישראל (אגרות בבית הדין לעררים), התשע״ד–2014}}, ושלא ניתן לשלמה באמצעים מקוונים, יידחה תשלומה עד תום תקופת תוקפה של ההודעה, אלא אם כן נקבע אחרת בהחלטת בית הדין.

{{ח:חתימות|כ״ג באדר התש״ף (19 במרס 2020)}}
* '''אמיר אוחנה'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]